open-index/open-wikipedia-markdown huggingface dataset:
1557 Ρέλα

Η **Ρέλα (Roehla)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,138. Ανακαλύφθηκε το 1942 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της προς τιμή του Γερμανοσουηδού γιατρού Λαρς Ριλ, που εξασκούσε την ιατρική στη Χαϊδελβέργη.

## Φυσικά χαρακτηριστικά
Τα φυσικά χαρακτηριστικά της Ρέλας είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ρελα
1558 Γιάρνεφελτ

Ο **Γιάρνεφελτ (Järnefelt)** είναι ένας αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,147. Ανακαλύφθηκε το 1942 από τη Φινλανδή αστρονόμο Λίιζι Ότερμα, που παρατηρούσε από το Τούρκου της Φινλανδίας, και πήρε το όνομά του προς τιμή του Φινλανδού αστρονόμου Γκούσταφ Γιάρνεφελτ (*Gustaf Järnefelt*).

## Φυσικά χαρακτηριστικά
Η μέση διάμετρος του Γιάρνεφελτ εκτιμάται σε 65,09 ± 7,1 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0347. Ο Γιάρνεφελτ περιστρέφεται γύρω από τον εαυτό του μία φορά κάθε 13 ως 23 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γιαρνεφελτ
1559 Κούσταανχαϊμο

μικρογραφία|3D μοντέλο του αστεροειδούς 1559 Κούσταανχαϊμο
Ο **Κούσταανχαϊμο (Kustaanheimo)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,842. Ανακαλύφθηκε το 1942 από τη Φινλανδή αστρονόμο Λίιζι Ότερμα, που παρατηρούσε από το Τούρκου της Φινλανδίας, και πήρε το όνομά του προς τιμή του Φινλανδού αστρονόμου και μαθηματικού Πάουλ Κούσταανχαϊμο (*Paul Edwin Kustaanheimo*, 1924-1997).

## Φυσικά χαρακτηριστικά
Τα φυσικά χαρακτηριστικά του Κούσταανχαϊμο είναι άγνωστα. Ο Κούσταανχαϊμο περιστρέφεται γύρω από τον εαυτό του μία φορά κάθε 4 ώρες και 18 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κουσταανχαιμο
NGC 55

Ο **[[Νέος Γενικός Κατάλογος|NGC]] 55** είναι ραβδωτός ανώμαλος γαλαξίας σε απόσταση περίπου 6 εκατομμυρίων ετών φωτός από τη Γη στον αστερισμό Γλύπτη. Από τη Γη έχει φαινόμενο μέγεθος περίπου +8 και είναι ένας από τους λαμπρότερους και μεγαλύτερους γαλαξίες, όπως φαίνονται από τη Γη. Σχηματίζει με το NGC 300 μια μικρή ομάδα γαλαξιών, η οποία βρίσκεται ανάμεσα στη τοπική ομάδα γαλαξιών και την ομάδα του Γλύπτη.

## Περιγραφή
Η μορφολογία του NGC 55 δεν είναι επ'ακριβώς γνωστή, με απόψεις να κυμαίνονται ότι είναι ένας ραβδωτός σπειροειδής γαλαξίας, μέχρι ένας γαλαξίας παρόμοιος με τα νέφη του Μαγγελάνου. Οι σπόψεις συγκλίνουν προς το δεύτερο, δηλαδή είναι ένας ραβδωτός ανώμαλος γαλαξίας. Η κεντρική περιοχή του γαλαξία εμφανίζει αρκετά έντομο σχηματισμό νέων αστέρων. Μεγάλες κελυφωτές και ινώδεις δομές που έχουν εντοπιστεί είναι υπολείμματα πρόσφατων υπερκαινοφανών και αστρικούς ανέμους από μεγάλα αστέρια. Πρόσφατες σχηματισμός νέων άστρων είναι σχεδόν βέβαιο ότι συνέβη κοντά στο κέντρο του NGC 55 ως 8 εκατομμύρια χρόνια πριν, αν και υπάρχει αρκετά σταθερή παραγωγή των αστεριών κατά τη διάρκεια των τελευταία 100 έως 200 εκατομμύρια χρόνια. Σε σύγκριση με άλλους γαλαξίες, το NGC 55 έχει μια εξαιρετικά ομοιόμορφη ιστορία σχηματισμού αστέρων.

Ο NGC 55 φαίνεται από τη Γη με μεγάλη κλίση, περίπου 80% και έχουν εντοπιστεί σε αυτόν μεγάλα νεφελώματα με πολλά αστρικά συστήματα.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ακανόνιστοι γαλαξίες
0055
Κατηγορία:Γλύπτης (αστερισμός)
Κατηγορία:Αντικείμενα Caldwell
01014
Πανελλήνιο πρωτάθλημα στίβου ανδρών 1951

Το **ΛΖ΄ [[Πανελλήνιο πρωτάθλημα στίβου ανδρών]] 1951** διεξήχθη από το Σάββατο 16 ως τη Δευτέρα 18 Ιουνίου 1951 στο Παναθηναϊκό Στάδιο της Αθήνας, χωριστά από το αντίστοιχο Πανελλήνιο πρωτάθλημα στίβου γυναικών 1951. Πρωταθλητής σύλλογος αναδείχθηκε ο **[[Εθνικός Γ.Σ.]]** για 6η συνεχόμενη φορά μεταπολεμικά.

## Χρονικό των αγώνων
Στους αγώνες μετείχαν εκατοντάδες αθλητές (υπήρξαν δηλώσεις συμμετοχής 700 αθλητών) από 27 σωματεία από όλη την Ελλάδα. Βαθμολογήθηκαν 23 σύλλογοι. Αρκετές χιλιάδες θεατών προσήλθαν να θαυμάσουν τους πρωταθλητές, δεδομένου πως την προηγούμενη χρονιά δεν είχαν διεξαχθεί στην Αθήνα. Σε αυτό βοήθησε και ο ευνοϊκός καιρός, που ήταν αρκετά δροσερός για την εποχή. Τον όρκο του αθλητή εκφώνησε ο Αγαμέμνων Γκράτσιος, αθλητής του ΒΑΟ Θεσσαλονίκης, που πολύ αργότερα διετέλεσε αρχηγός ΓΕΕΘΑ για πολλά χρόνια. Στα ιδιαίτερα των αγώνων ήταν πως πολλοί ιδιωτικοί και δημόσιοι φορείς αθλοθέτησαν έπαθλα για διάφορα αγωνίσματα, όπως: οι εφημερίδες "Βραδυνή", "Ακρόπολις", "Αθλητική Ηχώ", "Αθηναϊκή", η Ε.Π.Σ. Αθηνών, η ΕΠΟ, η Δ/νση Σωματικής Αγωγής του Γ.Ε. Στρατού, η Αθλητική Ένωσις Βασιλικού Ναυτικού, το Γ.Ε. Αεροπορίας, η Τράπεζα Αθηνών, η Εταιρία Καλυκοποιείου, η Ηλεκτρική Εταιρία, η Εταιρία "Φοίνιξ" οι αδερφοί Γερακάκη, οι αδερφοί Πετρόπουλοι, ο Αρχιεπίσκοπος Αθηνών Σπυρίδων κ.ά.

Προστέθηκε ο αγώνας βάδην 5 χλμ και συνεχίστηκε η διεξαγωγή των παρωχημένων αγωνισμάτων της λιθοβολίας και της ελληνικής δισκοβολίας. Επίσης, το πρωτάθλημα μαραθωνίου είχε διεξαχθεί στις 6 Μαΐου, ενώ το πρωτάθλημα δεκάθλου έγινε στις 3-4 Νοεμβρίου.

## Οι νικητές
 
 Στη διάρκεια της κούρσας κατέρριψε και τα ρεκόρ των 2χλμ, 3χλμ και 4χλμ.
 Διεξήχθη στο γυμναστήριο του Εθνικού Γ.Σ.
 Διεξήχθη στις 6 Μαΐου στη διαδρομή Παναθηναϊκό Στάδιο-Πικέρμι-Στάδιο.
 Διεξήχθη στις 22 Οκτωβρίου στο Στάδιο.
 Διεξήχθη στις 4 & 5 Νοεμβρίου στο Στάδιο με συμμετοχή 11 αθλητών.

## Βαθμολογία

Μετείχαν ακόμη: Παλλεσβιακός, Τεγεατικός Σύνδεσμος, ΓΣ Βόλου.

## Πηγές
* "Αθλητική Ηχώ", 17/6/1951.
* "Αθλητική Ηχώ", 18/6/1951.
* "Αθλητική Ηχώ", 20/6/1951.
* "Αθλητική Ηχώ", 5/11/1951.
* Ηρακλής Αθανασόπουλος, "Μαραθώνιος & Μαραθώνας", Αθήνα 2010, σ. 198.

Ανδρων
Κατηγορία:Στίβος το 1951
Κατηγορία:Διοργανώσεις στίβου στην Αθήνα
Ζουανολογία

Η **Ζουανολογία** (Κινέζικα: *壮学*, Πινγίν: *Zhuàngxué* )  είναι η  επιστημονική μελέτη της ιστορίας και πολιτισμός των Ζουάνγκ. Ως γνωστικό πεδίο είναι τοπικός και θεματικός κλάδος ευρύτερων γνωστικών αντικειμένων όπως η αρχαία ιστορία και η aνθρωπολογία. Ο ερευνητής του συγκεκριμένου γνωστικού πεδίου ονομάζεται Ζουάνολόγος.

## Εισαγωγή
Το 1957 ο Χουάνγκ Ξιένφαν έδωσε έναν πρώτο ορισμό, γράφοντας πως  "η Ζουάνολογία δεν ήταν ιστορία  ή ανθρωπολογία. Ως αυτόνομη επιστήμη περιλαμβάνει τη δική της μεθοδολογία και εξειδικευμένες τεχνικές, για τη συγκέντρωση ή παραγωγή πολιτισμικής πληροφόρησης". Κυριολεκτικά η zουάνολογία είναι η "μελέτη των αρχαίων zουάνγκ πραγμάτων ". Ο όρος βέβαια αναπτύχθηκε στην εξελικτική πορεία της επιστήμης για να περιλαμβάνει πολύ περισσότερα πράγματα στο εννοιολογικό της πλαίσιο. Έχει μια διεπιστημονική προσέγγιση. Εξαιτίας του γεγονότος ότι περιλαμβάνει ως κλάδος ένα ευρύ φάσμα γνωστικών πεδίων, ερευνώντας σχεδόν όλες τις όψεις της zουάνγκ κοινωνίας σε, η zουάνολογία χρησιμοποιεί τα συμπεράσματα ερευνών που προέρχονται από άλλες επιστήμες, προκειμένου να εξάγει τα συμπεράσματά της. Ανάμεσα στις επιστήμες που χρησιμοποιεί συγκαταλέγεται η ιστορία, η γεωγραφία, η γλωσσολογία, η βιολογία, η ανατομία, η γενετική, η οικονομία, η ψυχολογία και η κοινωνιολογία, μαζί με την αρχαιολογία και τη aνθρωπολογία που ήδη αναφέρθηκαν.

Η αφθονία των ευρημάτων επιτρέπει στους Ζουάνολόγους να επιχειρήσουν μια ανασύνθεση της θρησκευτικής σκέψης, των οικονομικών συστημάτων, των λεπτομερειών του δημοσίου βίου, της αρχαίας παθολογίας και πολλών άλλων όψεων της καθημερινής ζωής.

## Ιστορικό και χαρακτηριστικά
150px|thumb| ιδρυτής της η Ζουάνολογία: Χουάνγκ Ξιένφαν.
Η σύγχρονη Ζουάνολογία βρίσκει τις απαρχές της στο έτος 1957, όταν ο Χουάνγκ Ξιένφαν ανήγγειλε την Ζουάνγκ  ιστορικό, με τη βόηθεια της aρχαία λογοτεχνία. Με την επακόλουθη αυξανόμενη γνώση της αρχαιολογία σε Γκουανξί, η μελέτη του Ζουάνγκής πολιτισμός γνώρισε αλματώδη ανάπτυξη.

Η Ζουάνολογία συγκεκριμένα ερευνά τη γλώσσα, τη λογοτεχνία, την ιστορία, τη θρησκεία, την τέχνη, την οικονομία, τα ήθη της Ζουάνγκ και τα έθιμα αυτού του διακριτού πολιτισμού από την 7η χιλιετία π.Χ. έως το τέλος της 19ος αιώνας.

Η  zουάνολογία δίνει ιδιαίτερη σημασία σε έναν ειδικό τύπο έρευνας, την επιτόπια παρατήρηση, που εμπλέκει τον ερευνητή σε άμεση, καθημερινή και μακρόχρονη σχέση με τους ανθρώπους που μελετά . Σε πολλές κινέζος επαρχίες και πόλεις είναι δυνατόν να ξεκινήσει κανείς την σπουδή της η Ζουάνολογίας σε προπτυχιακό επίπεδο, ιδιαίτερα στο Γκουανξί, στο Διδασκαλική Ακαδημίας της Γκουανξί, προσφέρεται μάθημα zουάνολογίας από το 1958. Στις Πανεπιστήμιο Εθνοτήτων του Γκουανξί και τον Πανεπιστήμιο του Γκουανξί παρόλο που υπάρχουν προπτυχιακά μαθήματα Ζουάνολογίας, το μεγαλύτερο τμήμα της έρευνας και της σοβαρής δουλειάς σε ό,τι αφορά στην Ζουάνγκ ξεκινά σε μεταπτυχιακό επίπεδο.

## Σημειώσεις


## Βιβλιογραφία
*  Jeffrey Barlow, The Zhuang: A Longitudinal Study of Their History and Their Culture

## Εξωτερικοί σύνδεσμοι
*  ιδρυτής της η Ζουάνολογία: Χουάνγκ Ξιένφαν

Κατηγορία:Ασιατικές σπουδές
Κατηγορία:Σινολογία
Κατηγορία:Κινέζοι
Πανελλήνιο πρωτάθλημα στίβου ανδρών 1952

Το **ΛΗ΄ [[Πανελλήνιο πρωτάθλημα στίβου ανδρών]] 1952** διεξήχθη από την Παρασκευή 13 ως την Κυριακή 15 Ιουνίου 1952 στο Παναθηναϊκό Στάδιο της Αθήνας, χωριστά από το αντίστοιχο Πανελλήνιο πρωτάθλημα στίβου γυναικών 1952. Τη χρονιά αυτή δεν τηρήθηκε ομαδική βαθμολογία και ως εκ τούτου δεν ανακηρύχθηκε πρωταθλητής σύλλογος.

## Χρονικό των αγώνων
Στους αγώνες υπήρξε πολύ μεγάλη συμμετοχή, διότι έλαβαν χαρακτήρα πρόκρισης για τους Ολυμπιακούς Αγώνες του Ελσίνκι. Μετείχαν όλοι οι πρωταθλητές και εκατοντάδες αθλητές από δεκάδες σωματεία από όλη την Ελλάδα: Θεσσαλονίκη, Πάτρα, Καβάλα, Ξάνθη, Ρόδο, Ιωάννινα κλπ. Επίσης, μετείχαν αθλητές από την Αλεξάνδρεια. Αρκετές χιλιάδες θεατών προσήλθαν να θαυμάσουν τους φορμαρισμένους πρωταθλητές, οι οποίοι δυο βδομάδες ενωρίτερα στους Εαρινούς Αγώνες είχαν φέρει πολύ καλές επιδόσεις. Τα εισιτήρια είχαν κοστολογηθεί σε 5.000 δρχ. γενική είσοδος και 10.000 δρχ. για τις κερκίδες 8 & 9.

Στα αγωνιστικά θέματα, αξίζει να σημειωθεί η απόφαση να μην ισχύσει ομαδική βαθμολογία, έτσι ώστε να μην καταπονηθούν οι καλοί αθλητές αγωνιζόμενοι σε πολλά αγωνίσματα για λογαριασμό των συλλόγων τους. Έτσι σημειώθηκαν πολύ καλές επιδόσεις: πανελλήνια ρεκόρ, ρεκόρ αγώνων, ατομικά και πολλά ρεκόρ μεταπολεμικής περιόδου. Αξιοσημείωτο υπήρξε το γεγονός ότι τρεις αθλητές πήδησαν πάνω από 4,10μ από στο άλμα επί κοντώ, οι: Ευσταθιάδης (4,21), Ρουμπάνης (4,10) και Μπαλάφας (4,10). Την εποχή εκείνη η μόνη άλλη χώρα με τρεις "τεσσάρηδες" επικοντιστές ήταν οι ΗΠΑ, κάτι που προκάλεσε παγκόσμιο ενδιαφέρον. Υπήρξε προσθήκη αγώνα βάδην 10 χλμ αντί των 5 χλμ και η συνέχιση της διεξαγωγής των παρωχημένων αγωνισμάτων της λιθοβολίας και της ελληνικής δισκοβολίας. Το πρωτάθλημα μαραθωνίου είχε διεξαχθεί στις 4 Μαΐου, ενώ τα πρωταθλήματα πεντάθλου, δεκάθλου και άλλων αγωνισμάτων έγιναν τον Οκτώβριο.

## Οι νικητές
 
1 Μετείχαν μόνο ο Πανιώνιος και ο Πανελλήνιος, αλλά ακυρώθηκαν και οι δύο.
2 Ο Αρ. Ρουμπάνης είχε καλύτερη 2η προσπάθεια.
3 Διεξήχθη στις 4 Μαΐου στη διαδρομή Παναθηναϊκό Στάδιο-Πικέρμι-Στάδιο.
4 Διεξήχθη στις 12 Οκτωβρίου στο Στάδιο με συμμετοχή 9 αθλητών.
5 Διεξήχθη στις 25-26 Οκτωβρίου στο Στάδιο με συμμετοχή 13 αθλητών.
6 Το πρωτάθλημα σκυταλοδρομιών και ομαδικών αγωνισμάτων διεξήχθη στις 1 & 6 Νοεμβρίου.

## Σύλλογοι που μετείχαν

## Πηγές
* "Αθλητική Ηχώ", 13/6/1952.
* "Αθλητική Ηχώ", 14/6/1952.
* "Αθλητική Ηχώ", 15/6/1952.
* "Αθλητική Ηχώ", 16/6/1952.
* "Αθλητική Ηχώ", 13/10/1952.
* "Αθλητική Ηχώ", 27/10/1952.
* Ηρακλής Αθανασόπουλος, "Μαραθώνιος & Μαραθώνας", Αθήνα 2010, σ. 198.

Ανδρων
Κατηγορία:Στίβος το 1952
Κατηγορία:Διοργανώσεις στίβου στην Αθήνα
Ελληνικό Χορόδραμα (Ραλλού Μάνου)

Το **Ελληνικό Χορόδραμα** ήταν καλλιτεχνικό και μη κερδοσκοπικό  σωματείο, που ιδρύθηκε τον Ιανουάριο του 1951 από τη Ραλλού Μάνου με σκοπό τη χρησιμοποίηση των χορογραφικών μουσικών και ενδυματολογικών στοιχείων της ελληνικής παράδοσης για τη δημιουργία χαρακτηριστικής και πρωτοπόρου ελληνικής θεατρικής τέχνης και προβολή της Ελλάδας μέσω της τέχνης αυτής. Στο ρεπερτόριό του περιλαμβάνονται έργα των Μάνου Χατζιδάκι, Μίκη Θεοδωράκη, Αργύρη Κουνάδη κ.ά. Μεταξύ των έργων που παρουσιάστηκαν είναι: *[[Ερωφίλη]]*, ''Μήδεια'' (1958), *Το καταραμένο φίδι* (1951), *Ελληνική Αποκριά* (1954), ''Βάκχες'' (1959) κ.ά.

## Παραπομπές


Κατηγορία:Ελληνικό θέατρο
Κατηγορία:Χορός στην Ελλάδα
Κράτος πρόνοιας

Το **κράτος πρόνοιας** είναι το θεσμικό πλαίσιο παροχής κοινωνικών δικαιωμάτων στους τομείς υγείας, εκπαίδευσης και εν γένει παροχής κοινωνικών υπηρεσιών. Ιστορικά το κράτος πρόνοιας αποτελεί καθορισμένη μορφή του καπιταλιστικού κράτους με τη σύγχρονη μορφή της διοίκησης.

## Δείτε επίσης
* Πρόνοια στην Ελλάδα

## Πηγές
*Το κράτος πρόνοιας, τα αδιέξοδα και η λύση
*Απ’ το κράτος πρόνοιας στο κράτος μάνατζερ 

Κατηγορία:Πολιτικές θεωρίες
Κατηγορία:Κοινωνική φιλοσοφία
Κατηγορία:Δημόσια οικονομικά
Κατηγορία:Φιλελευθερισμός
Κατηγορία:Σοσιαλισμός
Άρντα Μαντικιάν

Η **Άρντα Μαντικιάν** (1 Σεπτεμβρίου 1924 – 8 Νοεμβρίου 2009) ήταν μεσόφωνος αρμένικης καταγωγής με διεθνή καριέρα κατά τη μεταπολεμική περίοδο.
Γεννήθηκε στη Σμύρνη το 1924 και σε μικρή ηλικία μετακόμισε στην Αθήνα όπου ξεκίνησε τις σπουδές της στο Ωδείο Αθηνών με δασκάλα την Ελβίρα ντε Ιντάλγκο, δασκάλα επίσης της Μαρίας Κάλλας. Αργότερα συνέχισε τις σπουδές της δίπλα στην Αλεξάνδρα Τριάντη, ερμηνεύτρια έντεχνου τραγουδιού και κινητήριο δύναμη του Συλλόγου «Οι Φίλοι της Μουσικής». 

## Μουσική πορεία
Στη δεκαετία του 1940 ξεκινά εμφανίσεις στην Αθήνα, σε μερικές από τις οποίες συνεργάστηκε με την Μαρία Κάλλας, με την οποία υπήρξαν συμμαθήτριες και φίλες. Το 1948 πηγαίνει στην Αγγλία, όπου έναν χρόνο μετά και με τη βοήθεια του Αυστριακού μουσικολόγου και συνθέτη Έγκον Βέλες πραγματοποιεί ένα ρεσιτάλ στο Κολλέγιο Μόρλεϋ στο Λονδίνο. Στη συνέχεια, μετά από πολλές εμφανίσεις σε Λονδίνο και Οξφόρδη, κλήθηκε από τον μαέστρο και μουσικολόγο Jack Allan Westrup να ερμηνεύσει το ρόλο της Διδούς στην όπερα *Τρώες* του Εκτόρ Μπερλιόζ. Στο διάστημα 1953-1965 συνεργάστηκε με τον Μπέντζαμιν Μπρίτεν.

Στους μεγάλους ρόλους της ανήκαν  η Ηλέκτρα στον «Ιδομενέα» του Wolfgang Amadeus Mozart και ο πρωταγωνιστικός ρόλος στην «Savitri» του Gustav Holst. Κατά τη διάρκεια της καριέρας της προσκλήθηκε και τραγούδησε στις σημαντικότερες αίθουσες συναυλιών. Από το 1974 έως το 1980 διετέλεσε μέλος του Δ.Σ. της Εθνικής Λυρικής Σκηνής.

## Σημειώσεις και Παραπομπές
Αντίο στη σοπράνο Άρντα Μαντικιάν


Κατηγορία:Μεσόφωνοι
Κατηγορία:Απόφοιτοι του Ωδείου Αθηνών
Private Sector Involvement

Το **PSI** (αγγλικά: **Private Sector Involvement**, ελληνικά: **Συμμετοχή του Ιδιωτικού Τομέα**, **ΣΙΤ**) είναι όρος που χρησιμοποιείται στις διαδικασίες αναδιάρθρωσης κρατικού χρέους σε αντιδιαστολή με τον όρο OSI (Official Sector Involvement - Συμμετοχή του Δημοσίου Τομέα).

Αφορά τη συμμετοχή του Ιδιωτικού τομέα (τραπεζών, επενδυτικών ταμείων) στη διαδικασία απομείωσης του δημοσίου χρέους κυρίαρχων κρατών, με τρόπο ώστε να εξασφαλίζεται η αποδοχή της διαδικασίας από την πλειονότητα των φορέων και να αποτρέπεται η αναζήτηση στρατηγικών εξόδου από τους ιδιώτες επενδυτές, που έχει συνήθως ως αποτέλεσμα τη μονομερή εμπλοκή και κατά συνέπεια επιβάρυνση των κρατών-δανειστών.

## Ιστορία
Ο όρος υιοθετήθηκε τη δεκαετία του 1990 κατά την περίοδο αναδιάρθρωσης του δημοσίου χρέους των Ρωσίας, Τουρκίας, Βραζιλίας, Ισημερινού και Αργεντινής, και έγινε ευρύτερα γνωστός στην Ελλάδα κατά την περίοδο της ελληνικής κρίσης χρέους (2010-2012).

## Στην Ελλάδα
Στην περίπτωση της Ελλάδας, η διαδικασία PSI αποφασίστηκε επίσημα στη σύνοδο των χωρών της Ευρωζώνης στις 21 Ιουλίου 2011, όπου αποφασίστηκε να προταθεί στους ιδιώτες κατόχους ελληνικών ομολόγων ένα πρόγραμμα ανταλλαγής του χρέους τους με νέα ομόλογα μεγαλύτερης χρονικής διάρκειας και με την προαιρετική αποδοχή απομείωσης - “κουρέματος” σε ποσοστό 21% της ονομαστικής αξίας των ομολόγων. Το αρχικό πρόγραμμα απέτυχε και τον Οκτώβριο του 2011 αποφασίστηκε να προταθεί νέο πρόγραμμα που θα προέβλεπε απομείωση άνω του 50%. Οι σχετικές διαδικασίες ολοκληρώθηκαν τον Μάρτιο του 2012.

## Δείτε επίσης
* Συμμετοχή Δημοσίου Τομέα (OSI)

## Παραπομπές


## Εξωτερικοί σύνδεσμοι
* Επίσημη Ιστοσελίδα του Διεθνούς Νομισματικού Ταμείου-Το ΔΝΤ και ο Ιδιωτικός Τομέας 
*“Private Sector Involvement:” Definition, Measurement, and Implementation, William R. Cline, Paper prepared for Bank of England Conference on the Role of the Official and Private Sectors in Resolving International Financial Crises, London, 23-24 July 2002.
*Τι είναι PSI;

Κατηγορία:Χρηματοοικονομικά
Κατηγορία:Επενδύσεις
Κατηγορία:Δημόσια οικονομικά
Πανελλήνιο πρωτάθλημα κλειστού στίβου ανδρών 2012

Το **26ο [[Πανελλήνιο πρωτάθλημα κλειστού στίβου ανδρών]]**, διοργανώθηκε στις 21 και 22 Φεβρουαρίου 2012 στο Στάδιο Ειρήνης και Φιλίας. Πρωταθλητής αναδείχθηκε για τρίτη φορά στην ιστορία του ο Ολυμπιακός. Ταυτόχρονα εγινε και το 25ο πρωτάθλημα πεντάθλου που ήταν εκτός ομαδικής βαθμολογίας. Στα αξιοσημείωτα της διοργάνωσης η συμμετοχή για 25η συνεχόμενη φορά του Νίκου Αρβανίτη της Ολυμπιάδας Κηφισιάς που τερμάτισε στην 6η θέση με 3.772 β. Ο Αρβανίτης συμμετέχει ανελλιπώς από την πρώτη διοργάνωση συνθέτων κλειστού στίβου που έγινε το 1987.

## Νικητές

## Ομαδική βαθμολογία

## Πηγές
* 26οι Πανελλήνιοι κλειστού.

Κλειστου στιβου ανδρων
Κατηγορία:Στίβος το 2012
Κατηγορία:Διοργανώσεις στίβου στον Πειραιά
Μάχη της Ελασά

Ο Δημήτριος Α' Σωτήρ έστειλε νέο στρατό στην Ιουδαία (20,000 πεζούς και 2,000 ιππείς)  υπό τον Βακχίδη. Ο Βακχίδης πήγε στην Γαλιλαία και πραγματοποίησε εκκαθαριστικές επιχειρήσεις. Κατόπιν κατευθύνθηκε στην Ιερουσαλήμ. Όταν έμαθε ότι ο Ιούδας ο Μακκαβαίος βρισκόταν στρατοπεδευμένος στο χωριό Ελασά έσπευσε να τον αντιμετωπίσει. Ο Ιούδας διέθετε από 1,000 έως 3,000 άντρες.

Όταν μαθεύτηκε ότι ο Βακχίδης ερχόταν εναντίον του, αρκετοί από τους στρατιώτες του Ιούδα τον εγκατέλειψαν. Έτσι του απέμειναν μόνο 800 άντρες. Στο μεταξύ, ο Βακχίδης είχε ήδη φτάσει μπροστά στο στρατόπεδο των αντιπάλων του και το είχε σχεδόν περικυκλώσει. Ο βασιλικός στρατός παρατάθηκε με την φάλαγγα στο κέντρο και το ιππικό στα κέρατα. Μπροστά από αυτούς παρατάχθηκαν οι τοξότες και οι ελαφροί πεζοί. Ο Βακχίδης πήρε θέση στο δεξί κέρας. Όταν ήχησαν οι σάλπιγγες, ο βασιλικός στρατός επιτέθηκε.

Ο Ιούδας πραγματοποίησε έξοδο και δόθηκε σκληρή μάχη. Αντιλαμβανόμενος ότι ο Βακχίδης βρισκόταν στο δεξί κέρας, επιτέθηκε προς εκείνη την πλευρά. Η ορμή των Μακκαβαίων διασκόρπισε αρκετό από το ιππικό των αντιπάλων τους στα γύρω υψώματα. Το ιππικό όμως που βρίσκονταν στην άλλη πλευρά της βασιλικής παράταξης στράφηκε ανενόχλητο προς τα δεξιά και επιτέθηκε στους Μακκαβαίους από τα νώτα. Οι Μακκαβαίοι περικυκλώθηκαν και ο Ιούδας σκοτώθηκε κατά την διάρκεια της μάχης  (160 π.Χ.). Όσοι συμπολεμιστές του ήταν ζωντανοί διέφυγαν.

Οι αδελφοί του Ιούδα, Ιωνάθαν και Σίμων, κατάφεραν να πάρουν πίσω το νεκρό σώμα του ύστερα από κήρυξη ανακωχής και να το μεταφέρουν στο χωριό Μωδεείν όπου το κήδεψαν μέσα σε γενικό πένθος .

## Παραπομπές


## Πηγές

*Η  Παλαιά Διαθήκη .* Τόμος Γ΄.ΕΣΔΡΑΣ Α΄Β΄-ΝΕΕΜΙΑΣ-ΤΩΒΙΤ-ΙΟΥΔΙΘ-ΕΣΘΗΡ-ΜΑΚΚΑΒΑΙΩΝ Α΄Β΄Γ΄ -ΨΑΛΜΟΙ  υπό Ι.Θ.Κολιτσάρα. Εκδόσεις Αδελφότητος Θεολόγων η «Ζωή»*-1997

* Библиотека Руслана Хазарзара. *[http://khazarzar.skeptik.net/books/flavius/aj/gr/index.htm Φλαυίου Ἰωσήπου  ἱστοριῶν τῆς Ἰουδαικῆς ἀρχαιολογίας. Josephus Flavius. Antiquitas Judaeorum. Graece (ed. B. Niese). Flavius Josephus. Flavii Iosephi opera. B. Niese. Berlin. Weidmann. 1892 Liber XII]*
thumb|450px|Μάχη της Ελασά

Κατηγορία:Ιουδαϊκοί πόλεμοι
Ιωάννης Νικήτας

Ο **Ιωάννης Νικήτας** ήταν σημαντικός Έλληνας Μακεδονομάχος οπλαρχηγός από το Μεγάροβο της Πελαγονίας.

## Βιογραφικά στοιχεία
Ο Ιωάννης Νικήτας γεννήθηκε στα μέσα του 19ου αιώνα στο Μεγάροβο της Πελαγονίας. Διατέλεσε πρόκριτος του Μεγαρόβου και ήδη από τις αρχές του 1903 συγκρότησε ένοπλη ομάδα, αποτελούμενη από Μεγαροβίτες, Τυρνοβίτες και κατοίκους των γύρω χωριών, προκειμένου να αντιμετωπίσει τις Οθωμανικές αυθαιρεσίες αλλά και την όλο και εντεινόμενη βία των Βούλγαρων κομιτατζήδων. Έδρασε με το σώμα του καθ' όλη τη διάρκεια του Μακεδονικού αγώνα στις περιοχές Πελαγονίας, Πρεσπών, Φλώρινας και Μοριχόβου, συμβάλλοντας ουσιαστικά στην προστασία των Ελληνικών πληθυσμών.

## Παραπομπές


Κατηγορία:Μακεδονομάχοι
Κατηγορία:Πρόκριτοι
Σερζ Λατούς

Ο **Σερζ Λατούς** (1940-) (γαλλικά: Serge Latouche) είναι Γάλλος καθηγητής. Εξειδικεύεται στις οικονομικές και πολιτικές σχέσεις Βορρά-Νότου, καθώς και στην επιστημολογία των κοινωνικών επιστημών. Από το 2002 έχει αφιερωθεί στη μελέτη της αποανάπτυξης, και είναι ένας από τους πιο γνωστούς θεωρητικούς της.

## Βιογραφικά στοιχεία
Ο Σερζ Λατούς γεννήθηκε στη Βαν<sup>(fr)</sup> στις 12 Ιανουαρίου 1940. Σπούδασε πολιτικές επιστήμες, φιλοσοφία και οικονομικές επιστήμες. Είναι ομότιμος καθηγητής στο Πανεπιστήμιο Paris-Sud (Ορσέ). Έχει διδάξει επίσης στη Λιλ της Γαλλίας, καθώς και στο Κονγκό και το Λάος.

## Συγγραφική δραστηριότητα
### Βιβλία
* *Faut-il refuser le développement?: Essai sur l'anti-économique du Tiers-monde* (Presses universitaires de France, 1986)
* *La planète des naufragés: Essai sur l'après-développement* (La Découverte, 1991)
* *In the Wake of the Affluent Society: An Exploration of Post-Development* (Zed Books, London, 1993).
* *The Westernization of the World: Significance, Scope and Limits of the Drive Towards Global Uniformity* (Polity Press, Cambridge, United Kingdom, 1996).
* *L'Autre Afrique: Entre don et marché* (Albin Michel, 1998).

* *La Déraison de la raison économique: de l'efficacité au principe de précaution* (Albin Michel, 2001).
* *Justice sans limites: Le défi de l'éthique dans une économie mondialisée* (Fayard, 2003).
* *Décoloniser l'imaginaire : La Pensée créative contre l'économie de l'absurde* (Parangon, 2003).
* *Survivre au développement : De la décolonisation de l'imaginaire économique à la construction d'une société alternative* (Mille et Une Nuits, 2004).
* *La Mégamachine : Raison technoscientifique, raison économique et mythe du progrès*, (2004).
* *L'invention de l'économie*, (2005).
* *Le pari de la décroissance*, (2006).
** Στα ελληνικά: *Το στοίχημα της απο-ανάπτυξης*, μετάφραση Χριστίνα Σαρίκα, εκδ. Βάνιας (2008).
* *Petit traité de la décroissance sereine*, (Mille et Une Nuits, 2007)
* *Vers une société d’abondance frugale. Contresens et controverses sur la décroissance*, (Fayard / Mille et une nuits, 2011)
** Στα ελληνικά: *[[Προς μια κοινωνία της λιτής αφθονίας. Παρανοήσεις και διαμάχες γύρω από την αποανάπτυξη]]*, μετάφραση Βασίλης Παπακριβόπουλος, Οι Εκδόσεις των Συναδέλφων, (2013).
### Άρθρα
* "Would the West actually be happier with less? The World Downscaled", *Le Monde diplomatique* (Δεκέμβριος 2003).
* "Why Less Should Be So Much More: Degrowth Economics", *Le Monde diplomatique* (Δεκέμβριος 2004).
* "Can democracy solve all problems?", *The International Journal of Inclusive Democracy*, Vol.1, No. 3 (Μάιος 2005).
* "A bas le développement durable ! Vive la decroissance conviviale !", *Institut d'études économiques et sociales pour la décroissance soutenable (Institute for Economic and Social Studies for Sustainable Degrowth)* (Παρίσι, Ιανουάριος 2006).
* "How do we learn to want less? The globe downshifted", *Le Monde diplomatique* (Ιανουάριος 2006).
*  "De-growth: an electoral stake?" *The International Journal of Inclusive Democracy* Vol. 3, No. 1 (Ιανουάριος 2007).

## Παραπομπές


Κατηγορία:Γάλλοι πανεπιστημιακοί
Κατηγορία:Γάλλοι οικονομολόγοι
Μεγάλο Λιβάδι Λεπίδα

Το **Μεγάλο Λιβάδι Λεπίδα** ή *Ουλού Γιαϊλά* είναι οροπέδιο της Μακεδονίας με μέσο υψόμετρο τα 1.350 μέτρα κοντά στα σύνορα Ελλάδας - Βουλγαρίας.

Βρίσκεται στην Περιφερειακή Ενότητα Δράμας και αποτελεί τμήμα του ορεινού συγκροτήματος της Κούλας, στην οροσειρά της Ροδόπης. Βρίσκεται ανάμεσα στα όρη Στάμνας (βορειοδυτικά) και Χαϊντούς (νοτιοανατολικά) και απέχει 42 χιλιόμετρα από το Παρανέστι (14χλμ. από τα Διπόταμα). Το Μεγάλο Λιβάδι Λεπίδα είναι εκτεταμένο ομαλό χορτολίβαδο, περιτριγυρισμένο από δάση πεύκης. Στο οροπέδιο δημιουργείται το *Σκοτεινό* ρέμα που χύνεται μετά από καταρράκτες, στο Αρκουδόρεμα (παραπόταμο του Νέστου). Η βλάστηση του λιβαδιού είναι έντονη και αποτελείται από βιόλες, κρόκους, ορχιδέες, καμπανούλες κ.α.

## Παραπομπές


Κατηγορία:Περιφερειακή ενότητα Δράμας
Κατηγορία:Δήμος Παρανεστίου
Κατηγορία:Οροπέδια της Ελλάδας
Κατηγορία:Κούλα
Ουλού Γιαϊλά

Με την ονομασία Ουλού Γιαϊλά, που στην τουρκική γλώσσα σημαίνει "Μεγάλο Λιβάδι"  απαντώνται στην Ελλάδα:

* Μεγάλο Λιβάδι Λεπίδα, οροπέδιο της Περιφερειακής Ενότητας Δράμας στο ορεινό συγκρότημα Κούλας, στην οροσειρά της Ροδόπης
* Μεγάλο Λιβάδι Βυρσίνης, όρος της οροσειράς της Ανατολικής Ροδόπης, μεταξύ των περιφερειακών ενοτήτων Έβρου και Ροδόπης
Μπέιρα (αποσαφήνιση)

Η **Μπέιρα** μπορεί να αναφέρεται σε:

## Μέρη
** Μοζαμβίκη **
* Μπέιρα, δεύτερη μεγαλύτερη πόλη της Μοζαμβίκης

** Πορτογαλία**
* Μπέιρα (Αζόρες), χωριό του νησιού Σάο Ζόρζε, Αζόρες
* **Μπέιρα**, περιφέρεια στην βορειοκεντρική Πορτογαλία. Μετά από αυτήν ονομάστηκαν τρεις περιφέρειες:
** Μπέιρα Άλτα
** Μπέιρα Μπάισα
** Μπέιρα Λίτοραλ
 
## Μυθολογία
* **Μπέιρα**, το όνομα που δόθηκε τον 20μ αιώνα στον Ντόναλντ Αλεξάντερ Μακένζι

## Άνθρωποι
* Πρίγκηπας της Μπέιρα, πρόσωπο της βασιλικής οικογένειας της Πορτογαλίας

## Ζώα
* Μπέιρα (αντιλόπη), είδος αντιλόπης

## Άλλα
* Ο αστεροειδής 1474 Μπέιρα.
Φριτς Φρέντερικ Ζερνίκε

Ο **Φριτς Φρέντερικ Ζερνίκε** (ολλανδική γλώσσα: *Frederik "Frits" Zernike*, 16 Ιουλίου 1888 – 10 Μαρτίου 1966) ήταν Ολλανδός φυσικός και ο νικητής του βραβείου Νόμπελ Φυσικής το 1953 για την εφεύρεση του μικροσκοπίου αντίθεσης φάσης, το οποίο επιτρέπει τη μελέτη των κυττάρων χωρίς την χρήση ειδικού υγρού με αποτέλεσμα τα κύτταρα να μην νεκρώνονται κατά την μελέτη.

## Βιογραφία
Ο Ζερνίκε γεννήθηκε στο Άμστερνταμ το 1888 από τους *Carl Frederick August Zernike* και *Antje Dieperink*. Και οι δυο γονείς του ήταν καθηγητές μαθηματικών, και αυτός είχε το πάθος του πατέρα του για τη φυσική. Σπούδασε χημεία, μαθηματικά και φυσική στο Πανεπιστήμιο του Άμστερνταμ. Το 1912 πήρε βραβείο για τη δουλειά του πάνω σε αέρια. Το 1913 έγινε βοηθός του Ιακώμπους Καπτέυν στο αστρονομικό εργαστήριο του Πανεπιστήμιου του Χρόνινγκεν. Το 1914 μαζί με τον * Leonard Salomon Ornstein* ανέπτυξαν την εξίσωση που πήρε το όνομα τους. Το 1915 πήρε θέση στη θεωρητική φυσική του ίδιου πανεπιστημίου και το 1920 προάχθηκε σε διδάκτορα της θεωρητικής φυσικής.

## Παραπομπές


Κατηγορία:Ολλανδοί φυσικοί
Κατηγορία:Βραβευμένοι με Νόμπελ Φυσικής
Κατηγορία:Φυσικοί του 20ού αιώνα
Κάδοι

Οι **Κάδοι** ήταν αρχαία ελληνική πόλη της Φρυγίας. 

Ανήκε στην επαρχία της Επικτήτου Φρυγίας, κοντά στα σύνορα με την Λυδία. Ήταν κτισμένη στον άνω ρου του ποταμού Έρμου. Η πόλη κτίστηκε από Μακεδόνες αποίκους κατά την ελληνιστική εποχή, όπως προκύπτει από τα νομίσματα της πόλεως ΚΑΔΟΗΝΩΝ ΜΑΚΕΔΟΝΩΝ. Στην ρωμαϊκή εποχή τελούντο οι αγώνες *Σεβαστά Ομοβώμια* και *Αυγούστεια*. Στα βυζαντινά χρόνια κατατασσόταν στην Φρυγία Καπατιανή υπό κονσουλάριον, μαζί με άλλες 39 πόλεις, όπως μαθαίνουμε στον *Συνέκδημον* του Ιεροκλέους. Επίσης στο *Notitiae episcopatuum* πληροφορούμαστε ότι οι Κάδοι ήταν έδρα επισκόπου. Έκοψε πολλά νομίσματα στην εποχή του Κλαυδίου έως του Γαλλιηνού. 

Πρόκειται για την σημερινή Γκεντίζ (Gediz) της Τουρκίας, στην επαρχία της Κιουτάχειας.  

## Παραπομπές

## Πηγές
* Μεγάλη ελληνική εγκυκλοπαίδεια.
*  Αρχαία θέατρα.
* Notitiae episcopatuum.

Κατηγορία:Αρχαίες πόλεις της Φρυγίας
Τσεν Νινγκ Γιανγκ

Ο **Τσεν Νινγκ Γιανγκ** (*απλοποιημένα κινέζικα 杨振宁*, 1 Οκτωβρίου 1922 – 18 Οκτωβρίου 2025) ήταν Κινεζο-αμερικανός ο οποίος δούλεψε στη στατιστική μηχανική και στη σωματιδιακή φυσική. 

Μαζί με τον Τσουνγκ Ντάο Λι πήρε το βραβείο Νόμπελ Φυσικής το 1957 για τη βαθιά έρευνα των λεγόμενων «νόμων ομοτιμίας» (parity laws), που οδήγησε σε πολύ σημαντικές ανακαλύψεις σχετικά με τα στοιχειώδη σωματίδια και την ασθενή αλληλεπίδραση. Έγινε πολίτης των Ηνωμένων Πολιτειών το 1964.

## Βιογραφία
Ο Γιανγκ γεννήθηκε στο Hafei της Δημοκρατίας της Κίνας το 1922. Ο πατέρας του *Yang Ko-Chuen* ήταν μαθηματικός και η μητέρα *Luo Meng-hua* του νοικοκυρά. Πήγε στο δημοτικό και στο γυμνάσιο στο Πεκίνο αλλά μετά την εισβολή της Ιαπωνίας στην Κίνα το φθινόπωρο του 1937 η οικογένειά του μετακόμισε στο Hefei. Το 1938 μετακόμισαν στο Kunming, Γιουνάν όπου βρισκόταν το * National Southwestern Associated University*.

Απεβίωσε στις 18 Οκτωβρίου 2025, σε ηλικία 103 ετών.

## Παραπομπές


Κατηγορία:Βραβευμένοι με Νόμπελ Φυσικής
Κατηγορία:Κινέζοι νομπελίστες
Έρνεστ Τόμας Σάιντον Γουόλτον

Ο **Έρνεστ Τόμας Σάιντον Γουόλτον** (αγγλ. *Ernest Thomas Sinton Walton*, 6 Οκτωβρίου 1903 – 25 Ιουνίου 1995) ήταν Ιρλανδός φυσικός, ο οποίος τιμήθηκε με το βραβείο Νόμπελ Φυσικής το 1951 για το έργο του με τον Τζον Κόκροφτ στη διάσπαση του ατόμου στο Πανεπιστήμιο του Κέιμπριτζ στις αρχές της δεκαετίας του 1930 και έτσι έγινε ο πρώτος άνθρωπος που διέσπασε τεχνητά το άτομο ξεκινώντας την πυρηνική εποχή. Ο Γουόλτον είναι ο μόνος Ιρλανδός που έχει πάρει Βραβείο Νόμπελ στη φυσική.

## Παραπομπές


Κατηγορία:Ιρλανδοί φυσικοί
Κατηγορία:Βραβευμένοι με Νόμπελ Φυσικής
Κατηγορία:Φυσικοί του 20ού αιώνα
Κατηγορία:Ιρλανδοί νομπελίστες
Κατηγορία:Πυρηνικοί φυσικοί
Πέτρος Μελισσηνός

Ο **Πέτρος Μελισσηνός** (*Пётр Иванович Мелиссино*, 1726 - 26 Δεκεμβρίου 1797) ήταν Έλληνας στρατηγός του ρωσικού πυροβολικού.
 
## Βιογραφία
Γεννήθηκε στην Κεφαλονιά το 1726. Ήταν γιος  Έλληνα γιατρού, ο οποίος έφτασε στη Ρωσία την εποχή του Πέτρου του Μεγάλου από την Βενετία και στα χρόνια της Άννας Ιβάνοβνας (ανιψιάς του Πέτρου) έγινε ο αντιπρόεδρος της Ιατρικής Υπηρεσίας. Το 1740 ο νεαρός Μελισσηνός έγινε δεκτός για  εκπαίδευση στο πρώτο σώμα μαθητών της Στρατιωτικής Σχολής της Αγίας Πετρούπολης. Το 1756 τιμήθηκε με τον βαθμό του λοχαγού· το 1759 μετατέθηκε, κατόπιν αιτήσεώς του, στο πυροβολικό και έλαβε το βαθμό του ταγματάρχη. Συμμετείχε στον Επταετή Πόλεμο.

Στον Α΄ Ρωσο-Τουρκικό Πόλεμο (1768-1774) ήταν ήδη  συνταγματάρχης, διοικητής του πυροβολικό της 1ης Στρατιάς του στρατηγού Γκολίτσιν και μετά του στρατηγού Ρουμιάντσεβ. Το 1770 έλαβε τον βαθμό του Υποστράτηγου. Ήταν μεγάλη η συνεισφορά του στις νίκες στο Χοτίν, στο Λάργκο και στο Καγκούλ. Στη μάχη του Καγκούλ, όταν οι Τούρκοι ανέτρεψαν το καρέ του Πλεμιάννικοβ και ήταν έτοιμοι να εισέλθουν στο καρέ του Όλιτς, ο Μελισσινός ψύχραιμα άνοιξε πυρ και βοήθησε να αποκρουστούν οι Τούρκοι. Γι' αυτό το κατόρθωμα τιμήθηκε με το παράσημο του Τάγματος του Αγίου Γεωργίου Γ΄ Τάξεως. Κατά τη διάρκεια της εκστρατείας του 1773 έλαβε το παράσημο του Τάγματος της Αγίας Άννας. Απέκτησε φήμη ως ένας από τους καλύτερους πυροβολητές της εποχής του.

Με το τέλος του Ρωσοτουρκικού πολέμου, για κάποιο χρονικό διάστημα, υπηρέτησε στο κεντρικό γραφείο του "πυροβολικού και οχυρώσεων"· το 1782 έλαβε τον βαθμό του στρατηγού και το 1783 διορίστηκε διευθυντής της Στρατιωτικής Σχολής Μηχανικού και Πυροβολικού του Μοζάισκ. Αργότερα υπηρέτησε ως ανώτερο στέλεχος του Στρατιωτικού Διοικητικού Συμβουλίου του κράτους. Το 1789 του απονεμήθηκε το παράσημο του Αγ. Αλεξάνδρου Νιέφσκι. Λίγες ημέρες πριν από το θάνατό του, έλαβε από την Αικατερίνη Β΄ το παράσημο της Τάξης του Αγίου Πρίγκηπος Βλαδιμήρου. Στα χρόνια του αυτοκράτορα Παύλου A΄, το 1796 διορίστηκε Γενικός επιθεωρητής πυροβολικού, πρώτος στον ρωσικό στρατό πού έλαβε το αξίωμα αυτό και έγινε Ιππότης του Τάγματος του Αγίου Ανδρέα.

Απεβίωσε τον Δεκέμβριο του 1797.

Γιος του ήταν ο Αλέξης Μελισσηνός, 1759-1813, Ρώσος στρατιωτικός της εποχής των Ναπολεόντειων Πολέμων, Υποστράτηγος του Ιππικού.

## Παραπομπές


## Πηγές
* Биография Генерал-поручика от артиллерии П. И. Меллисино (1726—1797)
* Военный энциклопедический лексикон, Часть Восьмая. — Санкт-Петербург, 1844.
*  Мелиссино П.И Письма к Аракчееву и имп. Павлу I / Сообщ. А. Н. Сергеевым // Русская старина, 1873. — ТТ. 8. — № 12. — С. 975—980. — Под загл. Аракчеев.

Πετρος
Κατηγορία:Ρώσοι στρατιωτικοί
Μανώλης Κανελλόπουλος

Ο **Μανώλης Κανελλόπουλος** (Αιγάλεω, 12 Ιανουαρίου 1938 - 10 Σεπτεμβρίου 2017) ήταν Έλληνας ποδοσφαιριστής του Αιγάλεω Α.Ο. και της ΑΕΚ, πρωταθλητής της Β΄Εθνικής αλλά και με πλούσια θητεία στην Α΄ Εθνική Κατηγορία.

## Αγωνιστική σταδιοδρομία
Ο Κανελλόπουλος ξεκίνησε την καριέρα του σε μικρή ηλικία από τα "τσικό" (δηλαδή την εφηβική ομάδα) του Αιγάλεω Α.Ο. και το 1956 πραγματοποίησε το ντεμπούτο του στη μεγάλη Α΄ Κατηγορία της Ένωσης Αθηνών, όπου συμμετείχαν επίσης ο ΠΑΟ, η ΑΕΚ, ο Απόλλων Αθηνών, ο Πανιώνιος, ο Αστέρας Αθηνών, ο Φωστήρας Ταύρου κλπ.

Η δεξιοτεχνία του και το ισχυρό, ευθύβολο σουτ που διέθετε, παρότι ακραίος οπισθοφύλακας, αλλά και η ψηλόλιγνη αθλητική σιλουέτα του, είχαν σαν αποτέλεσμα να προσελκύσει το ενδιαφέρον της ΑΕΚ, η οποία τον απόκτησε το καλοκαίρι του 1962. Με την "Ένωση" αγωνίσθηκε για τα επόμενα τρία χρόνια, τις δυο πρώτες χρονιές μάλιστα σαν βασικότατο στέλεχος. Το 1963-64 χρησιμοποιήθηκε στη βασική ενδεκάδα και των δυο αγώνων με τη γαλλική Μονακό, στο Κύπελλο Κυπελλούχων Ευρώπης.

Το καλοκαίρι του 1965 επέστρεψε στο Αιγάλεω, όπου και έκλεισε την αγωνιστική του σταδιοδρομία στη μεγάλη κατηγορία, δυο χρόνια αργότερα. Συνολικά, έλαβε μέρος σε **127 επίσημους αγώνες πρωταθλήματος Α΄Εθνικής**, επιτυγχάνοντας παράλληλα και **10** τέρματα. Την περίοδο 1968-69 αγωνίστηκε στη Β΄ Εθνική κατηγορία, με τα χρώματα του Ατρόμητου Αθηνών. Μετά το πέρας της αγωνιστικής του δράσης, ανέλαβε προπονητής σε διάφορους μικρούς επαρχιακούς συλλόγους, έως και το 1980 που αποτραβήχτηκε από το ποδόσφαιρο, παραμένοντας απλός φίλαθλος της ομάδας του Αιγάλεω.

Έμενε μόνιμα στο Αιγάλεω, όπου και απεβίωσε στις 10 Σεπτεμβρίου το 2017. Ήταν νυμφευμένος και με τη σύζυγό του έχουν δυο γιους.

## Στατιστικά στοιχεία

* 1956/57 έως και 1958/59: Αιγάλεω Α.Ο.-Α΄ Κατηγορία ΕΠΣΑ-32 συμμετοχές
* 1959/60 & 1960/61: Αιγάλεω Α.Ο.-Β΄ Εθνική-48 συμμετοχές, 7 γκολ (άνοδος στην Α΄ Εθνική)
* 1961/62: Αιγάλεω Α.Ο.-Α΄ Εθνική-28 συμμετοχές, 5 γκολ
* 1962/63: ΑΕΚ Αθηνών-Α΄ Εθνική-27 συμμετοχές
* 1963/64: ΑΕΚ Αθηνών-Α΄ Εθνική-23 συμμετοχές, 1 γκολ
* 1964/65: ΑΕΚ Αθηνών-Α΄ Εθνική-3 συμμετοχές 
* 1965/66: Αιγάλεω Α.Ο.-Α΄ Εθνική-25 συμμετοχές, 4 γκολ
* 1966/67: Αιγάλεω Α.Ο.-Α΄ Εθνική-21 συμμετοχές

## Πηγές

* Διεθνής αθλητική ιστοσελίδα
* Γεώργιος Παγιωτέλης, "Το Έπος της Α΄Εθνικής" (Περιοδικό "Οι Παγκόσμιοι", τεύχη ετών 1994-96)
* Νίκος Δημ. Νικολαΐδης "*50 Χρόνια Αιγάλεω*" (1998)
* Ηλεκτρονικό αρχείο "Αθλητικής Ηχούς"
* "40 Χρόνια Ποδόσφαιρο και ΠΡΟ-ΠΟ" (Έκδοση εφημερίδας "Προπόραμα", 1999)
* Ανδρέας Μπόμης, Τρίτομο "Αλμανάκ Ποδοσφαίρου" (Έκδοση "Εικόνες", 1991)
* Transfermarkt

Κατηγορία:Έλληνες ποδοσφαιριστές
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Αιγάλεω Α.Ο.
Κ
Σόφος Κουλίδης

Ο **Σοφοκλής (Σόφος) Κουλίδης** (Αιγάλεω, 1939 - 8 Ιουνίου 2018) ήταν Έλληνας πρώην διεθνής ποδοσφαιριστής του Αιγάλεω Α.Ο., της ΑΕΚ και του Παναιγιαλείου, πρωταθλητής της Β΄Εθνικής, αλλά και με πλούσια θητεία στην Α΄ Εθνική Κατηγορία, όπου αγωνίζονταν στη μεσαία γραμμή, ως ανασταλτικός χαφ και πρώην προπονητής ποδοσφαίρου.

## Αγωνιστική σταδιοδρομία
Ο Κουλίδης ξεκίνησε την καριέρα του σε μικρή ηλικία από τα "τσικό" (δηλαδή την εφηβική ομάδα) του Αιγάλεω Α.Ο. και το 1958 πραγματοποίησε το ντεμπούτο του στη μεγάλη Α΄ Κατηγορία της Ένωσης Αθηνών, όπου συμμετείχαν επίσης ο ΠΑΟ, η ΑΕΚ, ο Απόλλων Αθηνών, ο Πανιώνιος, ο Αστέρας Αθηνών, ο Φωστήρας Ταύρου κ.λ.π. Το 1961 αναδείχτηκε πρωταθλητής Β΄Εθνικής και έπαιξε ακολούθως με το Αιγάλεω στην Α΄Εθνική, το 1961-62. Το καλοκαίρι της ίδιας χρονιάς μεταγγράφηκε στην ΑΕΚ, όπου παρέμεινε για 2 σεζόν. Ακολούθως, έπαιξε με τα χρώματα του Παναιγιαλείου στην Α΄Εθνική για μια ακόμη διετία, συμπληρώνοντας συνολικά 5 χρονιές στο κορυφαίο πρωτάθλημα της χώρας μας, με τη φανέλα τριων διαφορετικών συλλόγων (46 επίσημους αγώνες). Έκλεισε τη σταδιοδρομία του το 1967 στον Παναρκαδικό.

## Προπονητικό έργο
Μετά το πέρας της αγωνιστικής του δράσης, ο Σόφος Κουλίδης ανέλαβε προπονητής αρκετών ομάδων της Β΄ και της Γ΄Εθνικής, με πιο γνωστές τον Άρη Αγίου Κωνσταντίνου (1972-73), τον Ορφέα Αιγάλεω με τον οποίο κατέκτησε την άνοδο στη Β΄Εθνική (1975) μέσω του Ειδικού πρωταθλήματος της Ε.Π.Ο. και τον Εθνικό Αστέρα της Καισαριανής, τον οποίο οδήγησε σε αρκετές επιτυχίες σχεδόν για ολόκληρη τη δεκαετία του '80, έως και τα μέσα του '90, τον Αίαντα Σαλαμίνας κ.α..

## Στατιστικά στοιχεία

* 1958/59: Αιγάλεω Α.Ο.-Α΄ Κατηγορία ΕΠΣΑ-13 συμμετοχές, 1 γκολ
* 1959/60 & 1960/61: Αιγάλεω Α.Ο.-Β΄ Εθνική-37 συμμετοχές, 2 γκολ (άνοδος στην Α΄ Εθνική)
* 1961/62: Αιγάλεω Α.Ο.-Α΄ Εθνική-29 συμμετοχές, 1 γκολ
* 1962/63: ΑΕΚ Αθηνών-Α΄ Εθνική-2 συμμετοχές
* 1963/64: ΑΕΚ Αθηνών-Α΄ Εθνική-(β΄ομάδα)
* 1964/65: Παναιγιάλειος Γ.Σ.-Α΄ Εθνική-2 συμμετοχές
* 1965/66: Παναιγιάλειος Γ.Σ.-Α΄ Εθνική-13 συμμετοχές
* 1966/67: Παναρκαδικός-Β΄ Εθνική-;

## Πηγές

* Διεθνής αθλητική ιστοσελίδα
* Γεώργιος Παγιωτέλης, "Το Έπος της Α΄Εθνικής" (Περιοδικό "Οι Παγκόσμιοι", τεύχη ετών 1994-96)
* Νίκος Δημ. Νικολαΐδης "*50 Χρόνια Αιγάλεω*" (1998)
* Ηλεκτρονικό αρχείο "Αθλητικής Ηχούς"
* "40 Χρόνια Ποδόσφαιρο και ΠΡΟ-ΠΟ" (Έκδοση εφημερίδας "Προπόραμα", 1999)
"Ανδρέας Μπόμης, Τρίτομο "Αλμανάκ Ποδοσφαίρου" (Έκδοση "Εικόνες", 1991)

## Παραπομπές


Κατηγορία:Έλληνες ποδοσφαιριστές
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Παναιγιάλειου
Κατηγορία:Έλληνες προπονητές ποδοσφαίρου
Κ
Μιχάλης Περάνθης

Ο **Μιχάλης Περάνθης** (λογοτεχνικό ψευδώνυμο του Μιχάλη Γ. Παπαδόπουλου) ήταν ποιητής, πεζογράφος και κριτικός από τους σπουδαιότερους της νεότερης ελληνικής γραμματείας, ο οποίος γεννήθηκε στην Άρτα το 1917 και πέθανε στην Αθήνα στις 3 Αυγούστου 1984.

## Βιογραφία
Η καταγωγή του ήταν από την περιοχή των Τζουμέρκων. Παρακολούθησε τα μαθήματα του Δημοτικού και του Γυμνασίου στη γενέτειρά του και το 1934 εγγράφηκε στη Νομική Σχολή του Πανεπιστημίου Αθηνών, στο τμήμα πολιτικών και οικονομικών επιστημών, από όπου και αποφοίτησε το 1941. Το Μάρτιο του 1939 στρατεύθηκε, το Φεβρουάριο του 1941 ορκίστηκε έφεδρος ανθυπολοχαγός και κατά τη διάρκεια της Κατοχής υπηρέτησε ως υπάλληλος στο Ελεγκτικό Συνέδριο. Μετά το τέλος του Πολέμου επανήλθε στις τάξεις του στρατού, όπου έμεινε μέχρι το 1948 απασχολούμενος συγχρόνως ως δημοσιογράφος. Συνεργάστηκε με τις εφημερίδες *[[έθνος (εφημερίδα)|Έθνος]], [[αθηναϊκή (εφημερίδα)|Αθηναϊκή]], [[Ελεύθερος Λόγος (εφημερίδα)|Ελεύθερος Λόγος]], [[Ηπειρωτικό Μέλλον]]*  και με τα λογοτεχνικά περιοδικά *[[Νέα Εστία]], [[Πάνθεον (περιοδικό)|Πάνθεον]], [[Καλλιτεχνικά Νέα]], [[Γνώσεις και Πνευματική Ζωή]].*

## Λογοτεχνική δράση
Ήδη από το 1933 είχε δημοσιεύσει στίχους του στις εφημερίδες *Μαθητικός Τύπος* και *Ελεύθερος Λόγος* στην Άρτα και το 1935 βραβεύθηκε από την Ηπειρωτική Εταιρεία για μια συλλογή λαογραφικού υλικού, που είχε συγκεντρώσει από τα μαθητικά του χρόνια. Από το 1949, όμως, επιδόθηκε συστηματικά στη λογοτεχνία. Τιμήθηκε για διάφορα έργα του από την Ακαδημία Αθηνών, από την Επιτροπή Κρατικών Βραβείων και το Δήμο Αθηναίων. Έγραψε ποιήματα, αναγνώσματα, ταξιδιωτικές εντυπώσεις, χρονογραφήματα, κριτικές βιβλίων, θεάτρου και κινηματογράφου.

## Διακρίσεις
* Το 1937 έγινε μέλος της Ένωσης Συντακτών
* Το 1943 έγινε μέλος της Εταιρείας Ελλήνων Λογοτεχνών 
* Το 1948 έγινε μέλος του διοικητικού συμβουλίου της εταιρείας 
* Το 1958 ήταν γενικός γραμματέας της Ομοσπονδίας Λογοτεχνικών και Καλλιτεχνικών Οργανώσεων.

Μεταξύ του 1955 και του 1959 διετέλεσε σύμβουλος σε πνευματικά θέματα του Υπουργείου Παιδείας και Θρησκευμάτων, μέλος της Επιτροπής Εθνικών Δημοσιευμάτων και της Επιτροπής Κρίσεως Σχολικών Βιβλίων.

## Λογοτεχνικά έργα
### Μελέτες
* Το 1936 εξέδωσε τη μελέτη *Κώστας Κρυστάλλης* που ήταν και το πρώτο του έργο
* *Αμβρακία*, χρονογραφία μιας πρωτεύουσας.

### Ποιητικές συλλογές
* Το 1937 εξέδωσε την ποιητική συλλογή *Τα πρώτα τραγούδια*
* Tο 1949 *Τα μήλα των Εσπερίδων*.

### Μυθιστορήματα
* *Η σκληρή βροχή*, ένα ημερολόγιο πολέμου
* *Το χρώμα της θάλασσας*
* *Οι Σουλιώτες* το 1952, το οποίο απέσπασε κρατικό και βραβείο του δήμου Αθηναίων

### Μυθιστορηματικές βιογραφίες
* το 1943 *Ο τσέλιγκας* Κώστας Κρυστάλλης
* το 1948 *Ο κοσμοκαλόγερος* Αλέξανδρος Παπαδιαμάντης 
* το 1953 *Ο αμαρτωλός* Κωνσταντίνος Καβάφης

### Ανθολογίες
* *Μεγάλη ανθολογία της ελληνικής ποιήσεως*

## Πηγές


Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες συγγραφείς του 20ού αιώνα
Κατηγορία:Άρτα
Royal Rumble

Το **Ρόγιαλ Ραμπλ (Royal Rumble)** (*ελεύθερη μετάφραση: βασιλική βοή*) είναι ετήσιο σόου που διοργανώνεται από την εταιρεία πάλης WWE, το οποίο οφείλει το όνομα του στο κύριο γεγονός του, τον αγώνα Royal Rumble.

## Τι είναι το Royal Rumble

Ο αγώνας Royal Rumble αποτελείται συνήθως από 30 παλαιστές, οι οποίοι παλεύουν περίπου μία ώρα με σκοπό να βγάλουν ο ένας τον άλλο από το τρίτο σχοινί του ρινγκ. Δεν υπάρχει άλλος τρόπος να αποκλειστεί κάποιος, αφού αν βγει εκτός ρινγκ και δεν έχει πέσει πάνω από το τρίτο σχοινί, μπορεί να επανέλθει στον αγώνα. Ο νικητής έχει δικαίωμα να διεκδικήσει το Παγκόσμιο Πρωτάθλημα Βαρέων Βαρών WWE.

## Ιστορία

Το πρώτο Ραμπλ έγινε το 1988 και συνεχίζεται μέχρι σήμερα με μεγάλη επιτυχία. Πάντα διεξάγεται τον Ιανουάριο, όντας το πρώτο Pay Per View της χρονιάς για το WWE, οδηγώντας στο μεγαλύτερο γεγονός της εταιρείας, την WrestleMania, που είναι δύο περίπου μήνες μετά. Για πολλούς θεωρείται το ίδιο σπουδαίο με την WrestleMania, και αυτά τα δύο Pay Per View, μαζί με τα SummerSlam και Survivor Series, είναι τα πιο ιστορικά P.P.V., γνωστά και ως *WWE's Big Four P.P.V.'s*

Εκτός από αγώνα 30 ατόμων, που είναι ο τελευταίος της βραδιάς, στο πρόγραμμα υπάρχουν και αγώνες για τον μεγάλο και τους υπόλοιπους τίτλους, αλλά και αγώνες χωρίς διεκδίκηση τίτλου. Ο νικητής του 2018 είναι ο Σίνσκε Νακαμούρα και του 2019 ο Σεθ Ρόλινς

## Ρεκόρ

* Το 1988, στο πρώτο Ρόγιαλ Ραμπλ αγώνα συμμετείχαν 20 παλαιστές, οι λιγότεροι σε τέτοιον αγώνα. 

* Το 2018 συμμετείχαν 50 παλαιστές, αριθμός ρεκόρ, αφού δεν καθιερώθηκε και ήταν μόνο για την συγκεκριμένη χρονιά. 

* Πολυνίκης σε τέτοιον αγώνα είναι ο Στιβ Όστιν με 3 φορές (1997-1998, 2001). Από 2 φορές έχουν νικήσει οι Χαλκ Χόγκαν, Σον Μάικλς, Τζον Σίνα, Τριπλ Έιτς, Ράντυ Όρτον και Μπατίστα.

* Περισσότερη ώρα μέσα στο ρινγκ σε τέτοιο αγώνα, έχει μείνει ο Ρέι Μυστέριο το 2006, όταν κατάφερε να νικήσει μπαίνοντας δεύτερος. Έμεινε 1 ώρα, 2 λεπτά και 12 δευτ.

* Μόλις ένα δευτερόλεπτο έμεινε στο ρινγκ, ο Σαντίνο Μαρέλα το 2009, αρνητικό ρεκόρ χρόνου σπάζοντας το ρεκόρ του Γουόρλορντ 3 δευτερόλεπτα.

* Περισσότερους παλαιστές μέσα σε έναν αγώνα έχει αποκλείσει ο Ρόμαν Ρέινς, σύνολο 12 σπάζοντας το ρεκόρ του Κέιν σύνολο 11.

* Γενικότερα τους περισσότερους αποκλεισμούς, σε 12 συμμετοχές του σε τέτοιον αγώνα, έχει ο Κέιν, με 44 αποκλεισμούς.

* Τις περισσότερες συμμετοχές έχει ο Κέιν, συνολικά 19.

## Νικητές ανά χρονιά

## Παραπομπές


Κατηγορία:Επαγγελματική Πάλη
Weltpolitik

Η διεθνής έκφραση **Weltpolitik** (είναι γνωστή και με την ονομασία **Θέση στον Ήλιο**  με την έννοια της τοποθέτησης στον Ήλιο, (στο φως του Ήλιου), είναι ένας σχετικά σύγχρονος νεολογισμός με αλληγορική σημασία που αποδίδεται γενικότερα σε οποιαδήποτε έντονη παρουσία ή δραστηριότητα.

## Γενικά
Η έκφραση αυτή απαντάται τόσο ως πολιτικός και διπλωματικός "όρος" στη διεθνή σκηνή, όσο και κατ΄ επέκταση σε πλείστους χώρους (πνεύματος, πολιτιστικούς, καλλιτεχνικούς κ.λπ.) και ιδιαίτερα ως επιχειρηματικός μέσα στο χώρο της αγοράς, σε ότι αφορά σε θέματα ανάδειξης, παρουσίας, ανάπτυξης και ανταγωνισμού γενικότερα. 
Στην πολιτική αποδίδεται περισσότερα κατά την έννοια της ανάπτυξης εξωτερικής πολιτικής που εφαρμόζει μία πολιτεία - κράτος στις σχέσεις του με άλλα κράτη αλλά και γενικότερα στην μέσω αυτής παρουσία του σε θέματα διεθνούς ενδιαφέροντος, με σχετικές ανταγωνιστικές παρεμβάσεις.

## Ιστορία
130px|right|thumb|Ο von Bülow, 1895
Η έκφραση αυτή ιστορικά ανάγεται στην εποχή λίγο πριν τον Α' Π.Π. που φέρεται να ειπώθηκε στη γερμανική Βουλή (Ράιχσταγκ), στις 6 Δεκεμβρίου του 1897, από τον (μετέπειτα καγκελάριο) Μπέρνχαρτ φον Μπύλοφ που την ανέφερε ως προτροπή (αναγκαιότητα) στην ανάπτυξη της αποικιακής πολιτικής, στο χώρο της οποίας δέσποζε την εποχή εκείνη η θαλασσοκράτειρα Βρετανία. Την άποψη αυτή υιοθέτησε αργότερα και και ο Αυτοκράτορας (Κάιζερ) Γουλιέλμος Β' της Γερμανίας το 1901.  
Έτσι η έκφραση αυτή ως όρος αρχικά αποικιακής πολιτικής πολύ γρήγορα εξελίχθηκε ως διεθνής πολιτικός όρος κυριαρχικής παρουσίας που θα μπορούσε να συμβεί πλέον είτε ειρηνικά, με σύναψη συμμαχιών, είτε δια των όπλων με κήρυξη πολέμων. Και δυστυχώς ακολουθήθηκε τότε η δεύτερη οδός, αρχικά με συμμαχίες (Τριπλή Συμμαχία, Αντάντ) που κατέληξαν όμως στο "ντόμινο κηρύξεων πολέμων" στον Α΄ Π.Π..

Σημειώνεται ότι η Κοινωνία των Εθνών που ακολούθησε, πρόσφερε ***θέση στον Ηλιο*** σε πολλά  κράτη που το 1914 πριν ξεκινήσει ο «Μεγάλος Πόλεμος» ούτε καν υπήρχαν.

## Σημειώσεις
Η "Θέση στον Ήλιο" αποτέλεσε βασική έννοια στην προπαγάνδα κατά του φιλειρηνισμού όχι μόνο στη Γερμανία που ανδρώθηκε, αλλά και  στις άλλες Αυτοκρατορίες της εποχής. Δεν ήταν όμως και η πρώτη, είχαν προηγηθεί και άλλες θέσεις - θεωρίες εξ ίσου αντίθετες στην διατήρηση της ειρήνης.

## Πηγές
* "Ιστορία του 20ου Αιώνος" τομ. 6, Εκδ. ΠΑΡΝΕΛ - Χρυσός Τύπος - Αθήναι 1974, τομ.1ος, σελ.134.

Κατηγορία:Πολιτική ιστορία
Κατηγορία:Αποικιοκρατία
Κατηγορία:Εμπόριο
Κατηγορία:Α΄ Παγκόσμιος Πόλεμος
Κατηγορία:Εκφράσεις
Χούμπερτ βαν Άικ

Ο **Χούμπερτ βαν Άικ** (*Hubert van Eyck, Hubrecht van Eyck* ή *Hubertus Eeyck*, περ. 1366 – 18 Σεπτεμβρίου 1426) ήταν Φλαμανδός ζωγράφος της πρώιμης φλαμανδικής σχολής, γνωστός για το περίφημο έργο για Αγία Τράπεζα που φιλοτέχνησε από κοινού με τον αδελφό του, Γιαν βαν Άικ, για τον Καθεδρικό ναό της Γάνδης, ένα από τα σημαντικότερα έργα τέχνης του 15ου αιώνα και της φλαμανδικής τέχνης γενικότερα.

## Βιογραφικά στοιχεία
[thumb|300px|[Πολύπτυχο της Γάνδης|«Η Λατρεία του Μυστικού Αμνού» (1425-1532), λάδι σε ξύλο, Καθεδρικός ναός της Γάνδης, Βέλγιο]]
[thumb|300px|«Οι Τρεις Μαρίες στον Τάφο του Κυρίου» (1425-1435), λάδι σε ξύλο, [Μουσείο Μπόιμανς - φαν Μπένινγκεν, Ρότερνταμ, Ολλανδία]]
Γεννήθηκε περίπου το 1366 στο Maeseyck (σημερινό Μαασέικ, Βέλγιο). Το ίδιο το όνομα Χούμπερτ, που δεν ήταν σύνηθες στη Γάνδη, ίσως και να υποδεικνύει την ξενική του καταγωγή. Η ταφόπλακά του σήμερα φυλάσσεται στο Επιγραμματικό Μουσείο του Αββαείου του Αγίου Μπάβο. Μια επιγραφή χαραγμένη σε πλάκα χαλκού που σήμερα έχει χαθεί, αλλά κάποτε βρισκόταν κολλημένη στην πέτρα, ανέφερε τις 18 Σεπτεμβρίου 1426 ως ημερομηνία θανάτου. 

Η σημαντικότερη απόδειξη της ύπαρξής του που έφτασε μέχρι τις ημέρες μας είναι το τετράστιχο που αναγράφεται στην κορνίζα της *[[Πολύπτυχο της Γάνδης|«Λατρείας του Μυστικού Αμνού»]]*, του πιο φημισμένου έργου των αδερφών βαν Άικ, που δημιουργήθηκε για την Αγία Τράπεζα του Καθεδρικού ναού της Γάνδης. Το τετράστιχο τοποθετήθηκε εκεί κατά την εγκατάσταση του έργου αυτού στη θέση του, στις 6 Μαΐου 1432. Αναφέρει πως το πολύπτυχο ξεκίνησε ο *Hubertus Eyck* και, μετά τον θάνατο του τελευταίου, ολοκληρώθηκε από τον αδερφό του, Γιαν, κατόπιν χρηματοδότησης του Jodocus Vyd, και της συζύγου του, Elisabeth Borluut. Το τετράστιχο ανακαλύφθηκε το 1823 κατά τη διάρκεια εργασιών καθαρισμού.

Το ρετάμπλ, του οποίου η εικονογραφία αποτελείται από 24 σκηνές, σηματοδότησε μια *«νέα αντίληψη της τέχνης»*, στην οποία η εξιδανίκευση της μεσαιωνικής παράδοσης παραχωρεί τη θέση της στην ακριβή παρατήρηση της φύσης.

## Δείτε επίσης
* Κατάλογος Φλαμανδών ζωγράφων
* Πρώιμη φλαμανδική ζωγραφική
* Αναγεννησιακή τέχνη στις Κάτω Χώρες
* Αναγέννηση στη Βόρεια Ευρώπη

## Παραπομπές


## Βιβλιογραφία
*  Gombrich, E.H. (1995). *«The Story of Art»*, Phaidon Press Limited, ISBN 9780714833552.  
*  Stukenbrock, Christiane & Töpper, Barbara (2011). *«1000 Chefs-d'oeuvre de la Peinture»*, Πότσδαμ: h.f.ullmann, ISBN 9783833161124

## Εξωτερικοί σύνδεσμοι
* 
* Hubert van Eyck, κατάλογος έργων σε διάφορα μουσεία ανά τον κόσμο.
* Eyck, Hubert van, κατάλογος έργων στην Web Gallery of Art.
* Hubert van Eyck, παρουσίαση έργων στον ιστότοπο Terminartors.com. 
* «The greatest picture in the word stop», βίντεο αναφορικά με τη συντήρηση του έργου «Οι Τρεις Μαρίες στον Τάφο του Κυρίου».

Κατηγορία:Φλαμανδοί ζωγράφοι
Κατηγορία:Ζωγράφοι της Αναγέννησης
Κατηγορία:Πρώιμη φλαμανδική ζωγραφική